Територијална аутономија Срба је остварена тек у револуцији из 1848. године, када су, као одговор на политику револуционарне мађарске владе, а у складу са привилегијом из 1691. године, Срби формирали аутономну Српску Војводину и успоставили своју власт на просторима Срема, Бачке и Баната. У прокламоване границе Српске Војводине улазили су „Срем са Војном Границом, Барања, Бачка са Бечејским дистриктом и Шајкашким батаљоном, Банат са Кикиндским дистриктом и Војном границом“.